CELEX: 32019R1858
Language: sl
Date: 2019-11-06 00:00:00
Title: Uredba Komisije (EU) 2019/1858 z dne 6. novembra 2019 o spremembi Priloge V k Uredbi (ES) št. 1223/2009 Evropskega parlamenta in Sveta o kozmetičnih izdelkih (Besedilo velja za EGP)

7.11.2019   
               
               
                  SL
               
               
                  Uradni list Evropske unije
               
               
                  L 286/7
               
            
         UREDBA KOMISIJE (EU) 2019/1858
         z dne 6. novembra 2019
         o spremembi Priloge V k Uredbi (ES) št. 1223/2009 Evropskega parlamenta in Sveta o kozmetičnih izdelkih
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1223/2009 Evropskega parlamenta in Sveta z dne 30. novembra 2009 o kozmetičnih izdelkih (1) in zlasti člena 31(2) Uredbe,
         ob upoštevanju naslednjega:
         
                     (1)
                  
                  
                     Snov 4-(3-etoksi-4-hidroksifenil)butan-2-on (št. CAS 569646-79-3), ki je v mednarodni nomenklaturi za kozmetične sestavine poimenovana Hydroxyethoxyphenyl Butanone (HEPB), opravlja funkcijo konzervansa in nege kože. Trenutno ni navedena v Uredbi (ES) št. 1223/2009.
                  
               
                     (2)
                  
                  
                     Znanstveni odbor za varstvo potrošnikov (v nadaljnjem besedilu: ZOVP) je v svojem mnenju z dne 7. aprila 2017 (2) ugotovil, da je HEPB pri scenariju skupne izpostavljenosti varen, kadar se uporablja kot konzervans v izdelkih za izpiranje, ustno nego in kozmetičnih izdelkih, ki se ne odstranijo, pri najvišji koncentraciji 0,7 %. ZOVP je tudi ugotovil, da bi bilo potrebnih več dokazov za izključitev draženja oči.
                  
               
                     (3)
                  
                  
                     ZOVP je po tem, ko je več držav članic izrazilo pomisleke glede HEPB kot morebitne dražilne snovi za oči, ter glede na dodatne znanstvene podatke vložnika v svojem mnenju z dne 5. marca 2019 (3) ugotovil, da je HEPB pri scenariju skupne izpostavljenosti, kadar se uporablja kot konzervans v izdelkih za izpiranje, ustno nego in kozmetičnih izdelkih, ki se ne odstranijo, pri najvišji koncentraciji 0,7 %, varen.
                  
               
                     (4)
                  
                  
                     Na podlagi navedenih mnenj ter da bi se upošteval tehnični in znanstveni napredek, bi bilo treba dovoliti uporabo HEPB kot konzervansa v izdelkih za izpiranje, ustno nego in kozmetičnih izdelkih, ki se ne odstranijo, pri najvišji koncentraciji 0,7 % v izdelkih, pripravljenih za uporabo.
                  
               
                     (5)
                  
                  
                     Uredbo (ES) št. 1223/2009 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za kozmetične izdelke –
                  
               SPREJELA NASLEDNJO UREDBO:
         
            Člen 1
            Priloga V k Uredbi (ES) št. 1223/2009 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. novembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 342, 22.12.2009, str. 59.
         
            (2)  ZOVP (SCCS, Scientific Committee on Consumer Safety), Mnenje o snovi Ethylzingerone - „Hydroxyethoxyphenyl Butanone“ (Opinion on Ethylzingerone - ‚Hydroxyethoxyphenyl Butanone‘ (HEPB)) – Cosmetics Europe št. P98, SCCS/1582/16, 7. aprila 2017.
         
            (3)  ZOVP (SCCS, Scientific Committee on Consumer Safety), Mnenje o snovi Ethylzingerone - „Hydroxyethoxyphenyl Butanone“ (Opinion on Ethylzingerone - ‚Hydroxyethoxyphenyl Butanone‘ (HEPB)) – Cosmetics Europe št P98, predložitev II, draženje oči, predhodna različica z dne 21. decembra 2018, končna različica z dne 5. marca 2019, SCCS/1604/18.
      
      
         
            PRILOGA
            V Prilogi V k Uredbi (ES) št. 1223/2009 se doda naslednji vnos:
            
                        Referenčna številka
                     
                     
                        Opredelitev snovi
                     
                     
                        Pogoji
                     
                     
                        Besedilo pogojev uporabe in opozoril
                     
                  
                        Kemijsko ime/INN
                     
                     
                        Ime iz glosarja skupnih imen sestavin
                     
                     
                        Številka CAS
                     
                     
                        Številka ES
                     
                     
                        Vrsta izdelka, deli telesa
                     
                     
                        Najvišja koncentracija v izdelkih, pripravljenih za uporabo
                     
                     
                        Drugo
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „60
                     
                     
                        4-(3-etoksi-4-hidroksifenil)butan-2-on
                     
                     
                        Hydroxyethoxyphenyl Butanone
                     
                     
                        569646-79-3
                     
                     
                        933-435-8
                     
                     
                         
                     
                     
                        0,7 %“